《游南山晚归二首 其一》
宋代·范浚

乐事惬幽讨，闲情便旧游。梳风修竹晚，挂日老枫秋。

一饱桑门饭，百忘尘世忧。萧条茅屋下，可以纵冥搜。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。